Elliot

duimnael|links|270px|Elliot se stadsaal waarvan sir Nicholas Frederick de Waal|Frederick de Waal die hoeksteen in 1914 gelê het.
duimnael|links|270px|Die NG gemeente Elliot se derde en huidige kerkgebou is in Mei 1932 ingewy.
duimnael|links|270px|'n Uitsig van die dorp af oor die township.

Elliot (amptelik Khowa) is 'n dorp in die Noordoos-Kaap, 66 km suidwes van Maclear en 55 km (63 km per pad) suidoos van Barkly-Oos. Dit was destyds net 9 km van die grens met die tuisland Transkei.

Die dorpie is in 1885 aangelê en word 'n munisipaliteit in 1911. Dit is genoem na sir Henry Elliot (1826 tot 1912), hooflanddros van die Transkeise gebiede van 1891 tot 1902. Die dorpie is 'n belangrike landbousentrum en skilderagtig aan die voet van die Drakensberg geleë. Die bevolking het aangegroei tot 14 376 in 2011 nadat dit slegs 6 080 was in 1980.
NG gemeente

Die gemeente is in 1890 deur die Ring van Burgersdorp gestig deur die toedoen van ds. W.A. Alheit, wat erg bekommerd was oor die lot van die verstrooide lede van die Nederduitse Gereformeerde Kerk in die grensgebied. Die dorpie het destyds uit sowat 10 huise bestaan, terwyl die plase uitgestrek en moeilik bereikbaar was.

Ds. J.C. du Plessis het van November 1891 tot November 1933 42 jaar lank hier gewerk. In sy dienstydperk is die gemeente se tweede kerkgebou midde-in die Tweede Vryheidsoorlog ingewy teen 'n koste van £2 000, 'n groot prestasie vir 'n arm gemeente te midde van groot storm en woeling. Die gebou het later as kerksaal gedien. In Mei 1932 is die huidige kerkgebou ingewy.

In 1919 was die ledetal reeds 1 100 en het die wyke Cala en Embokotwa as die NG gemeente Du Plessis afgestig. Met die ontvolking van die platteland en die apartheidsregering se tuisland-konsolidasie het die Afrikaners in die gebied egter in so 'n mate afgeneem, dat Du Plessis later jare by Indwe ingelyf moes word. In 1912 was daar deur die kerk se toedoen reeds 15 skole in die distrik met meer as 600 (Afrikaner-)kinders.

Die omgewing is ook getref deur die ontvolking van die platteland, In 1972 was hier nog 670 volwasse lidmate, dog in 1994 net 350, in 2006 255 en in 2012 234.
Bekende boorlinge

* Os du Randt – Springbokrugbyspeler en wenner van twee Wêreldbekers.
* Mark Andrews – Springbokrugbyspeler
Galery

Openbare geboue


Lêer:Elliot NG kerk muur van herinnering 2.jpg|Die NG gemeente Elliot se muur van herinnering is 'n replika van die kerkgebou.
Lêer:Elliot NG kerk twee torings.jpg|Die replika van die kerkgebou dien as muur van herinnering.
Lêer:Elliot Engelse kerk.jpg|'n Engelse kerkie op die dorp.
Lêer:Elliot Gereformeerde kerk hoeksteen 2.jpg|'n Gedenksteen teen die kerkgebou van die Gereformeerde kerkgebou.
Lêer:Elliot Gereformeerde kerk ou hoeksteen.jpg|Die hoeksteen van die meer as eeu oue Gereformeerde kerkgebou.
Lêer:Elliot Gereformeerde kerk.jpg|Die Gereformeerde kerk Elliot is by Maclear ingelyf, maar dienste word nog hier gehou.
Lêer:Elliot hoërskool 1.jpg|Elliot het eens op 'n tyd 'n bloeiende Afrikaanse hoërskool gehad.
Lêer:Elliot hoërskool 2.jpg|Hoërskool Elliot.
Lêer:Elliot kantoor.jpg|'n Sakegebou aan die hoofstraat.
Lêer:Elliot klippe dorpsnaam.jpg|Die klippe aan die ingang van die dorp uit Barkly-Oos se rigting gedenk die nedersetting se honderdjarige bestaan.
Lêer:Elliot stadsaal hoeksteen.jpg|Die hoeksteen van die stadsaal, gelê deur die administrateur van Kaapland.

Woonhuise


Lêer:Elliot bouval.jpg|Dié gebou is nie herbou nadat 'n brand dit in puin gelê het nie.
Lêer:Elliot woonhuis 1.jpg|'n Woonhuis op die dorp.
Lêer:Elliot woonhuis 2.jpg|'n Woonhuis op die dorp.
Lêer:Elliot woonhuis 3.jpg|'n Woonhuis op die dorp.
Lêer:Elliot woonhuis 4.jpg|'n Woonhuis op die dorp.
Lêer:Elliot woonhuis 5.jpg|'n Woonhuis op die dorp.
Lêer:Elliot woonhuis 6.jpg|'n Woonhuis op die dorp.

Sakegeboue


Lêer:Elliot verlate winkel 2.jpg|Een van 'n aantal verlate sakegeboue op die dorp.
Lêer:Elliot verlate winkel.jpg|'n Taamlike groot maar verlate handelsgebou.

Sien ook

* Lys van dorpe in Suid-Afrika
Bronne

* Reisafstande vanaf Elliot
* Olivier, ds. P.L. (samesteller), Ons gemeentelike feesalbum. Kaapstad en Pretoria: N.G. Kerk-uitgewers, 1952.
* Raper, P.E., Dictionary of South African Place Names, Lowry Publishers, Johannesburg, 1987.
* Rosenthal, Eric, Encyclopaedia of Southern Africa, Juta and Company Limited, Kaapstad en Johannesburg, 1978.
* Lys van Oos-Kaapse gemeentes, 2010
Verwysings

Kategorie:Nedersettings in die Oos-Kaap